b"\n_START_ARTICLE_\nCasa al Carrer de Baix, 12\n_START_SECTION_\nDescripci\xc3\xb3\n_START_PARAGRAPH_\nEdifici ubicat al carrer de baix, just al costat d'una pla\xc3\xa7a. \xc3\x89s una construcci\xc3\xb3 de planta baixa i tres pisos, coberta a dues aig\xc3\xbces amb teula \xc3\xa0rab. Els carreus s\xc3\xb3n grans, irregulars i de pedra. Els de les cantonades s\xc3\xb3n de majors dimensions i ben escairats. La porta \xc3\xa9s un arc de mig punt adovellat amb el v\xc3\xa8trex lleugerament apuntat, lleugerament sobreal\xc3\xa7at respecte del nivell del carrer. La fa\xc3\xa7ana presenta algunes espitlleres i d'altres obertures m\xc3\xa9s recents.\n_START_SECTION_\nHist\xc3\xb2ria\n_START_PARAGRAPH_\nNo trobem not\xc3\xadcies referides a l'edifici, del que nom\xc3\xa9s en sabem que se n'hi diu el castell. A la Mola existeixen les ru\xc3\xafnes de les fortificacions que s'hi bastiren amb motiu de les guerres carlines, aprofitant probablement edificacions defensives anteriors. Entre 1586 i 1669, Colldejou prengu\xc3\xa9 part activa als actes de la comuna de Pobles del camp de Tarragona, fortificant-se probablement amb motiu de les incursions dels pirates al segle XVI, moment al qual pertany possiblement l'edifici."